Bank plastik kartochkalari soni 11 milliondan oshdi

O‘zbekistonda zamonaviy bank plastik kartochkalari muomalaga chiqarilib, barcha banklar o‘z mijozlariga bu yo‘nalish bo‘yicha xizmat ko‘rsatib kelmoqda. O‘zbekiston Respublikasi Markaziy banki ma’lumotlarida ko‘rsatilishicha, 2014-yil 1-yanvar holatiga mamlakatda muomalaga chiqarilgan bank plastik katochkalar umumiy soni soni 11 067 812 taga yetdi.

Anons.uz saytining ta’kidlashicha, eng ko‘p plastik kartochkani O‘zbekiston Tashqi iqtisodiy aloqalar Milliy banki chiqargan — ular soni 1 758 252 ta.
Shuningdek, plastik kartochka orqali to‘lovlarni amalga oshirishni qulaylashtirish maqsadida tegishli qurilmalar bilan ta’minlash ishlari ham jadallashtirilmoqda. Joriy yilning 1-yanvar holati bo‘yicha, banklar tomonidan o‘rnatilgan terminallar soni 129 679 tani, bankomat va infokiosklar soni esa 1 733 tani tashkil etdi.